pythainlp/thaigov-v2-corpus-22032023 huggingface dataset:
วันพุธที่ 2 พฤศจิกายน 2565
ก.อุตสาหกรรม ผนึกภาครัฐ-เอกชน ลงพื้นที่กรุงเก่า มอบถุงยังชีพช่วยเหลือประชาชนได้รับผลกระทบน้ำท่วม
ก.อุตสาหกรรม ผนึกภาครัฐ-เอกชน ลงพื้นที่กรุงเก่า มอบถุงยังชีพช่วยเหลือประชาชนได้รับผลกระทบน้ำท่วม
จังหวัดพระนครศรีอยุธยา : 1 พฤศจิกายน 2565 นายเดชา จาตุธนานันท์ ผู้ตรวจราชการกระทรวงอุตสาหกรรม นำทีมผู้บริหารและข้าราชการกระทรวงอุตสาหกรรม ลงพื้นที่จังหวัดพระนครศรีอยุธยานำสิ่งของอุปโภค บริโภค และอุปกรณ์ทำความสะอาดบ้านเรือน ตลอดจนของใช้ที่จำเป็น จัดเป็นถุงยังชีพ จำนวน 2,100 ชุด มอบให้พื้นที่ตำบลสามกอ จำนวน 1,000 ชุด และตำบลลาดงา จำนวน 1,100 ชุด เพื่อช่วยเหลือและบรรเทาความเดือดร้อนให้กับประชาชนที่ได้รับผลกระทบจากอุทกภัย ภายใต้กิจกรรม "อุตสาหกรรมรวมใจ ช่วยพี่น้องชาวไทย" โดยมีนายกกชัย ฉายรัศมีกุล รองผู้ว่าราชการจังหวัดพระนครศรีอยุธยา นายตวงพร โพธิ์ทอง นายกเทศมนตรี ตำบลสามกอ นายภัทรชัย หาญวิศิษฎ์ ปลัดอาวุโส อำเภอเสนา นายธีระ แก้วพิมล อุตสาหกรรมจังหวัดพระนครศรีอยุธยา อำนวยความสะดวกลงพื้นที่ โอกาสนี้ นายเตมีย์ พันธุวงค์ราช ผู้อำนวยการกองตรวจราชการ นางสาวสุนีย์ โสภณ ผู้อำนวยการกองบริหารทรัพยากรบุคคล นายณัฏฐพงษ์ จุลาเกตุโพธิชัย ผู้อำนวยการกองพัฒนาอุตสาหกรรมเชิงนิเวศ และนายประทีป เอ่งฉ้วน รองผู้ว่าการการนิคมอุตสาหกรรมแห่งประเทศไทย ร่วมลงพื้นที่ด้วย
กระทรวงอุตสาหกรรม มีความห่วงใยในความเป็นอยู่ของประชาชนชาวอยุธยาเป็นอย่างยิ่งที่กำลังประสบอุทกภัยอย่างรุนแรงมาเป็นเวลานานในหลายพื้นที่ อันเนื่องมาจากพายุโซนร้อน “มู่หลาน” "หมาอ๊อน" และ “โนรู” ที่พัดเข้าประเทศไทย ตั้งแต่ช่วงเดือนสิงหาคมเป็นต้นมา ทำให้เกิดฝนตกหนักจนมีมวลน้ำปริมาณมาก ไหลบ่าเข้าท่วมบ้านเรือน และพื้นที่ทำการเกษตรครอบคลุมพื้นที่หลายอำเภอในจังหวัดพระนครศรีอยุธยา โดยจังหวัดได้มีการประกาศเป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) เพื่อให้การช่วยเหลือและเร่งฟื้นฟูให้ประชาชนสามารถกลับมาดำรงชีวิตได้ดังเดิม
กระทรวงอุตสาหกรรม พร้อมเดินเคียงข้างพี่น้องประชาชน เพื่อช่วยเหลือและบรรเทาความเดือนร้อน สามารถฟันฝ่ากับอุปสรรคทั้งหลายโดยไม่ทอดทิ้งใครไว้ข้างหลัง
วันศุกร์ที่ 4 พฤศจิกายน 2565
คำกล่าว พลเอก ประยุทธ์ จันทร์โอชา นายกรัฐมนตรี ในโอกาสเปิดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1
คำกล่าว พลเอก ประยุทธ์ จันทร์โอชา นายกรัฐมนตรี ในโอกาสเปิดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 วันที่ 4 พฤศจิกายน 2565
รัฐมนตรีว่าการกระทรวงการคลัง
ผู้บริหารกระทรวงการคลังและธนาคารแห่งประเทศไทย
ประธานสมาคมสถาบันการเงินของรัฐ
ผู้บริหารสถาบันการเงินและหน่วยงานพันธมิตรทุกแห่ง
สถานการณ์โควิด-19 ได้ส่งผลกระทบทำให้ปัญหาหนี้ครัวเรือนของไทยเสื่อมถอยลง เนื่องจากประชาชนและผู้ประกอบธุรกิจขาดรายได้ ทำให้ความสามารถในการชำระหนี้ต่ำลง ถึงแม้ว่าในปัจจุบันสถานการณ์การแพร่ระบาดของโควิด-19 ได้คลี่คลายลงแล้วและสถานการณ์เศรษฐกิจเริ่มฟื้นตัวดีขึ้น แต่ปัญหาภาระหนี้ของประชาชนยังคงอยู่
รัฐบาลได้เห็นถึงความสำคัญของปัญหาหนี้ครัวเรือนนี้ และต้องการแก้ไขปัญหานี้อย่างจริงจัง จึงได้กำหนดให้ “ปี 2565 เป็นปีแห่งการแก้หนี้ครัวเรือน” เพื่อขับเคลื่อนการแก้ไขหนี้ครัวเรือน และบูรณาการความร่วมมือระหว่างหลายหน่วยงาน เพื่อให้สามารถแก้ไขปัญหาหนี้ให้กับประชาชนและผู้ประกอบการได้อย่างเบ็ดเสร็จ
การจัดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ในครั้งนี้ ถือเป็นส่วนหนึ่งของการแก้หนี้ครัวเรือนตามนโยบายรัฐบาลในปี 2565 มีวัตถุประสงค์เพื่อช่วยเหลือและส่งเสริมการแก้ไขปัญหาหนี้อย่างยั่งยืน และเปิดโอกาสให้ประชาชนและผู้ประกอบการสามารถเข้าถึงความช่วยเหลือของภาครัฐอย่างเป็นรูปธรรม โดยในงานมหกรรมจะมีกิจกรรมประกอบด้วย 3 ส่วน ได้แก่
(1) การแก้ไขปัญหาหนี้สินที่มีอยู่เดิม
(2) การสร้างรายได้ผ่านการสร้างอาชีพหรืออาชีพเสริม
(3) การสร้างภูมิคุ้มกันให้แก่ประชาชนด้วยการส่งเสริมทักษะในการประกอบอาชีพ
โดยการจัดงานในครั้งนี้ เป็นการจัดงานครั้งที่ 1 และจะมีกำหนดจัดงานครั้งต่อ ๆ ไป อีก 4 ครั้ง ครอบคลุมทั้ง 4 ภาคทั่วประเทศ ระหว่างเดือน พฤศจิกายน 2565 – มกราคม 2566
ผมขอใช้โอกาสนี้ขอบคุณกระทรวงการคลัง ธนาคารแห่งประเทศไทย สมาคมสถาบันการเงินของรัฐ และธนาคารออมสินในฐานะเจ้าภาพการจัดงานมหกรรมในครั้งนี้ และขอขอบคุณสถาบันการเงินของรัฐอื่น ๆ รวมทั้งหน่วยงานพันธมิตรที่เข้าร่วมจัดกิจกรรมและร่วมกันประชาสัมพันธ์ในการจัดงานครั้งนี้
สุดท้ายนี้ ผมขอเชิญชวนทุกท่านให้มาร่วมงานเพื่อเข้ารับคำปรึกษาในการจัดการแก้ไขปัญหาหนี้จากหน่วยงานต่าง ๆ และผมหวังว่างาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” จะช่วยให้ประชาชนสามารถแก้ไขปัญหาภาระหนี้สินที่มีอยู่ได้อย่างตรงจุด สอดคล้องกับศักยภาพในการชำระหนี้ รวมทั้งได้รับการส่งเสริมความรู้และการสร้างวินัยทางด้านการเงิน เพื่อที่จะหลุดพ้นจากกับดักหนี้สินได้อย่างยั่งยืน
ขอบคุณครับ
วันพฤหัสบดีที่ 27 ตุลาคม 2565
นายกฯ ไทยและนายกฯ สปป.ลาว ร่วมวางศิลาฤกษ์ก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) 28 ต.ค. 65
.....
พลเอก ประยุทธ์ จันทร์โอชา นายกรัฐมนตรี และ รมว.กห. มีภารกิจเดินทางไป จ.บึงกาฬ เพื่อเป็นประธานร่วมกับ นายพันคำ วิพาวัน นายกรัฐมนตรีสาธารณรัฐประชาธิปไตยประชาชนลาวในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) วันศุกร์ที่ 28 ต.ค. 65
.
โครงการดังกล่าว ดำเนินการตามที่นายกรัฐมนตรีทั้งสองฝ่าย ได้เห็นชอบร่วมกันในช่วงที่นายกรัฐมนตรี สปป. ลาวเยือนไทยเมื่อวันที่ 1 - 2 มิ.ย. 65 โดยมีระยะทางกว่า 1.35 กม. แบ่งเป็นฝั่งไทย 0.815 กม. และฝั่งลาว 0.535 กม.
.
โดยนายกฯ จะเดินทางถึงบริเวณพื้นที่ก่อสร้างฯ ประมาณ 09.10 น. และจะลงเรือข้ามแม่น้ำโขงไปยังบริเวณพื้นที่ก่อสร้างฝั่ง สปป.ลาว
.
โอกาสนี้ นายกฯ จะร่วมหารือทวิภาคีร่วมกับนายพันคำ วิพาวัน นายกฯ สปป.ลาว จากนั้นผู้นำทั้งสองประเทศจะร่วมพิธีวางศิลาฤกษ์โครงการก่อสร้างสะพานมิตรภาพฯ แห่งที่ 5 บริเวณเต็นท์ประกอบประกอบพิธีฝั่ง สปป.ลาว
.
คาดว่าการก่อสร้างจะดำเนินการแล้วเสร็จราวเดือน เม.ย. 67 ประโยชน์ที่จะได้รับ เช่น
• เพิ่มทางเลือกในการคมนาคมขนส่งระหว่างไทยกับ สปป. ลาว
• ส่งเสริมความเชื่อมโยงในอนุภูมิภาคระหว่างไทย - ลาว - เวียดนามบนเส้นทางหมายเลข 8 (R8)
• สามารถเชื่อมต่อกับมณฑลกว่างสีของจีนได้สะดวกยิ่งขึ้น
.
อ่านเพิ่มเติม คลิกhttps://www.thaigov.go.th/news/contents/details/60940
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 2 กันยายน 2565
รัฐบาลพร้อมส่งเสริมการเข้าถึงกระบวนการยุติธรรมของสตรีมุสลิมในพื้นที่จังหวัดชายแดนใต้ หนุนโมเดลนราธิวาส
รัฐบาลพร้อมส่งเสริมการเข้าถึงกระบวนการยุติธรรมของสตรีมุสลิมในพื้นที่จังหวัดชายแดนใต้ หนุนโมเดลนราธิวาส
วันนี้ (2 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาล กล่าวว่าได้ลงพื้นที่ติดตามนโยบายรัฐบาลการเสริมศักยภาพสตรี โดยได้ไปเยี่ยมชมการดำเนินงานไกล่เกลี่ยข้อพิพาทในครอบครัวกับประธานกลุ่มสตรี ณ สำนักงานคณะกรรมการอิสลามประจำจังหวัดนราธิวาส และได้พบปะ นางซารีนา เจ๊ะเลาะ ประธานชมรมมุสลีมะห์นราธิวาส เพื่อรับทราบผลการดำเนินงานของศูนย์บริการให้คำปรึกษาเสริมพลังสตรี ซึ่งในช่วงที่ผ่านมา ชมรมมีการจัดตั้งกลุ่มศูนย์บริการให้คำปรึกษามากว่า 3 ปี โดยเริ่มต้นจากภาคประชาสังคม มีภรรยาของประธานกรรมการอิสลามประจำจังหวัดนราธิวาสและคณะกรรมการฯ เป็นแกนหลักในการบรรเทาและช่วยเหลือสตรีในพื้นที่ที่ได้รับผลกระทบจากปัญหาครอบครัว เพราะปัญหาครอบครัวที่ผู้หญิงต้องเผชิญ การได้รับคำปรึกษาจากผู้หญิงด้วยกัน จะช่วยคลี่คลายปัญหาด้วยความเข้าใจและตรงจุดมากกว่า
ทั้งนี้ปัญหาในครอบครัวส่วนใหญ่ มาจากเรื่องยาเสพติดของสามี นำมาซึ่งการทำร้าย และทุบตีภรรยา ขณะที่ภรรยาจะต้องเป็นผู้นำในการหารายได้หาเลี้ยงครอบครัวด้วย รองลงมาเป็นเรื่อง การแบ่งมรดกระหว่างสามี ภรรยา ซึ่งเมื่อมีปัญหากันในครอบครัว มักจะตกลงกันไม่ได้ ศูนย์ฯ จะช่วยทำหน้าที่ไกล่เกลี่ยในเบื้องต้น และทำงานร่วมกับหน่วยงานรัฐ อาทิ ศูนย์อำนวยการบริหารจังหวัดชายแดนภาคใต้ สำนักงานพัฒนาสังคมและความมั่นคงของมนุษย์จังหวัดนราธิวาส และศูนย์ประสานงานด้านเด็กและสตรีจังหวัดชายแดนภาคใต้ เพื่อให้การช่วยเหลือในด้านที่เกี่ยวข้องอื่น ๆ ต่อไป โดยภาพรวมจังหวัดนราธิวาส มีศูนย์บริการให้คำปรึกษาเสริมพลังสตรีทั้งจังหวัดรวม 18 ศูนย์
นางสาวรัชดา กล่าวว่า รัฐบาลให้ความสำคัญในเรื่องของการเข้าถึงกระบวนการยุติธรรมของสตรีมุสลิม เพราะในพื้นที่ตรงนี้ ใช้กฎหมายอิสลามในเรื่องของครอบครัว เมื่อมีความขัดเเย้งในครอบครัวเกิดขึ้น ผู้หญิงก็ต้องปฏิบัติตามหลักศาสนา ซึ่งมีข้อจำกัดอยู่บางประการที่ทำให้ผู้หญิงที่ถูกสามีตบตี ทำรายร่างกาย หรือว่าละทิ้งการดูเเลด้วยปัญหาติดยาเสพติด ไม่สามารถหลุดออกจากความลำบากจากปัญหาตรงนั้นได้ โดยเเนวทางในการเเก้ไขปัญหาที่ดีที่สุด ก็คือต้องเริ่มจากคนในพื้นที่ช่วยกัน เเละในส่วนของศูนย์บริการให้คำปรึกษาพลังสตรีนี้ ถือว่าเป็นโมเดลที่จะช่วยเหลือผู้ประหญิงให้เข้าถึงกระบวนการยุติธรรมได้เป็นอย่างดี
“จากนี้ ทางศอบต. จะเข้ามาสนับสนุนการทำงานของศูนย์ฯให้เข้มเเข็งมากขึ้น เพราะว่าศูนย์นี้ไม่ใช่ตั้งอยู่ที่คณะกรรมการอิสลามประจำจังหวัดนราธิวาสเท่านั้น เเต่มีกระจายอยู่ใน 18 จุด โดยจะเข้ามาสนับสนุนในเรื่องของงบประมาณ เพื่อให้การทำงานครอบคลุมทั้งพื้นที่จังหวัดนราธิวาส ทั้งนี้ ต้องขอขอบคุณคณะกรรมการกลางอิสลามประจำจังหวัดอย่างมากที่ส่งเสริมบทบาทผู้หญิง และขอบคุณผู้หญิงในชุมชนทุกคนที่เป็นพลังเเล้วก็ลุกขึ้นมาปกป้องสิทธิของของผู้หญิงด้วยกัน และหวังว่าพื้นที่อื่นในจังหวัดชายแดนใต้ จะพิจารณาจัดตั้งศูนย์ให้บริการให้คำปรึกษาเพื่อช่วยเหลือให้ผู้หญิงเข้าถึงกระบวนการยุติธรรม แก้ปัญหาครอบครัว รัฐบาลพร้อมให้การสนับสนุนอยู่แล้ว” นางสาวรัชดาฯ กล่าว
.......................
วันศุกร์ที่ 16 กันยายน 2565
ปลัด สธ.เปิดหอผู้ป่วยรักษ์จิต รพ.หาดใหญ่ ดูแลผู้ป่วยจิตเวชแบบองค์รวม
ปลัดกระทรวงสาธารณสุข เปิดหอผู้ป่วยรักษ์จิต จำนวน 16 เตียง ดูแลผู้ป่วยจิตเวชและยาเสพติดที่มีภาวะเร่งด่วนฉุกเฉินให้ได้รับการรักษารวดเร็ว ทันเวลา ครอบคลุมทั้งกาย จิต สังคม พร้อมบูรณาการภาคีเครือข่าย จัดระบบการส่งต่อแบบไร้รอยต่อ
วันนี้ (16 กันยายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีเปิดหอผู้ป่วยรักษ์จิต โรงพยาบาลหาดใหญ่ จ.สงขลา ตามนโยบายกระทรวงสาธารณสุขที่ให้โรงพยาบาลศูนย์ / โรงพยาบาลทั่วไป จัดบริการรองรับผู้ป่วยจิตเวชและยาเสพติดที่มีความเสี่ยงเกิดความรุนแรงและมีภาวะเร่งด่วนฉุกเฉิน ให้ได้รับการรักษาอย่างรวดเร็ว ทันต่อเวลา ในสถานที่ที่มีความปลอดภัย มีการเฝ้าระวังความเสี่ยงเป็นพิเศษ เพื่อให้อาการทางจิตสงบ และป้องกันอันตรายที่อาจเกิดขึ้นต่อตนเองและผู้อื่น โดยให้การดูแลแบบองค์รวม ครอบคลุมทั้งการดูแลอาการทางจิตในระยะฉุกเฉิน ร่วมกับการดูแลอาการทางกาย ในกรณีที่ผู้ป่วยมีโรคหรือภาวะแทรกช้อนทางกายร่วมด้วย และส่งต่อผู้ป่วยเข้ารับการรักษาในโรงพยาบาลเฉพาะทางเมื่อต้องได้รับการบำบัดรักษาหรือฟื้นฟูในระยะยาว รวมถึงติดตามเยี่ยมเมื่อผู้ป่วยกลับไปอยู่บ้านเพื่อให้ผู้ป่วยสามารถใช้ชีวิตในสังคมได้อย่างปกติสุข
ด้านนายแพทย์ไชยสิทธิ์ เทพชาตรี ผู้อำนวยการโรงพยาบาลหาดใหญ่ จังหวัดสงขลา กล่าวว่า ข้อมูลผู้ป่วยที่มารับการรักษาที่แผนกจิตเวช ในปี 2565 มากที่สุด คือ โรคจิตเภท โรควิตกกังวล โรคซึมเศร้า อาการทางจิตจากการใช้สารเสพติด และโรคอารมณ์สองขั้ว ตามลำดับ ซึ่งผู้ป่วยเหล่านี้มีโอกาสเกิดภาวะฉุกเฉินด้านพฤติกรรมและอารมณ์ได้บ่อย โดยหอผู้ป่วยรักษ์จิตรองรับผู้ป่วยจิตเวชได้สูงสุด 16 เตียง มีจิตแพทย์และพยาบาลวิชาชีพที่ผ่านการอบรมด้านจิตเวชให้การดูแลอย่างใกล้ชิด ซึ่งสามารถเพิ่มจำนวนเตียงรองรับผู้ป่วยที่เพิ่มขึ้นได้ในอนาคต
****************************************** 16 กันยายน 2565
วันจันทร์ที่ 17 ตุลาคม 2565
จับตาพายุเนสาท เคลื่อนเข้าใกล้เวียดนาม ส่งผลให้มีฝนตกในพื้นที่ภาคอีสาน ส่วนภาคใต้ฝนตกหนัก 17 - 21 ต.ค. นี้ เตือน! ชาวเรือเดินเรือด้วยความระมัดระวัง
.....
กรมอุตุนิยมวิทยา อัปเดตเส้นทางพายุ "เนสาท (NESAT)" ความเร็วลมสูงสุดใกล้ศูนย์กลางประมาณ 100 กม./ชม. มีแนวโน้มจะทวีกำลังขึ้นเป็นพายุไต้ฝุ่นได้ในวันนี้ โดยเคลื่อนผ่านตอนใต้ของเกาะไหหลำ ประเทศจีน และเคลื่อนเข้าใกล้ชายฝั่งประเทศเวียดนามตอนบนในช่วงวันที่ 20 - 21 ต.ค. 65 หลังจากนั้นจะอ่อนกำลังลงตามลำดับอย่างรวดเร็ว อาจมีผลกระทบทำให้เกิดฝนตกในพื้นที่ภาคอีสาน
.
ส่วนช่วงวันที่ 17 - 21 ต.ค. 65 ลมตะวันตกเฉียงใต้ที่พัดปกคลุมทะเลอันดามันและภาคใต้จะมีกำลังแรงขึ้น ทำให้ภาคใต้มีฝนตกหนักถึงหนักมาก สำหรับคลื่นลมบริเวณทะเลอันดามันและอ่าวไทยจะมีกำลังแรงขึ้น โดยทะเลอันดามันมีคลื่นสูง 2 - 3 เมตร
.
ขอให้ประชาชนบริเวณภาคใต้ระวังอันตรายจากฝนตกหนักถึงหนักมากและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก ชาวเรือระมัดระวังอันตรายในการเดินเรือและเรือเล็กควรงดออกจากฝั่ง
.
สำหรับชื่อพายุ “เนสาท” (NESAT, 2220) มีความหมายว่า การประมง ตั้งโดยประเทศกัมพูชา เป็นพายุลูกที่ 20
#ไทยคู่ฟ้า#สื่อสารรัฐบาลไทย
-------------------
วันพุธที่ 26 ตุลาคม 2565
โฆษกรัฐบาลเผย นายกฯ มีกำหนดการเดินทางเป็นประธานร่วมกับนายกรัฐมนตรี สปป. ลาว พิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) วันที่ 28 ตุลาคม 2565
โฆษกรัฐบาลเผย นายกฯ มีกำหนดการเดินทางเป็นประธานร่วมกับนายกรัฐมนตรี สปป. ลาว พิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) วันที่ 28 ตุลาคม 2565
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ในวันศุกร์ที่ 28 ตุลาคม 2565 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเดินทางเป็นประธานร่วมกับ นายพันคำ วิพาวัน นายกรัฐมนตรีสาธารณรัฐประชาธิปไตยประชาชนลาว ในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) ณ บริเวณพื้นที่โครงการก่อสร้างสะพานมิตรภาพไทย - ลาว แห่งที่ 5 อำเภอเมืองบึงกาฬ จังหวัดบึงกาฬ แขวงบอลิคำไซ สาธารณรัฐประชาธิปไตยประชาชนลาว
โฆษกประจำสำนักนายกรัฐมนตรีเปิดเผยว่า พิธีวางศิลาฤกษ์โครงการก่อสร้างสะพานมิตรภาพไทย-ลาวแห่งที่ 5 นี้ เป็นไปตามที่นายกรัฐมนตรีทั้งสองฝ่ายได้เห็นชอบร่วมกันในช่วงที่นายกรัฐมนตรี สปป. ลาวเยือนไทยเมื่อวันที่ 1 - 2 มิถุนายน 2565 โดยสะพานมิตรภาพฯ แห่งที่ 5 นี้ มีความยาว 1.35 กิโลเมตร แบ่งเป็นฝั่งไทย 0.815 กิโลเมตร และฝั่งลาว 0.535 กิโลเมตร สะพานแห่งนี้จะช่วยเพิ่มทางเลือกในการคมนาคมขนส่งระหว่างไทยกับ สปป. ลาว และส่งเสริมความเชื่อมโยงในอนุภูมิภาคระหว่างไทย - ลาว - เวียดนามบนเส้นทางหมายเลข 8 (R8) เชื่อมต่อกับมณฑลกว่างสีของจีนได้สะดวกยิ่งขึ้นด้วย ซึ่งคาดว่าสะพานแห่งนี้จะแล้วเสร็จในเดือนเมษายน 2567
ในการเดินทางครั้งนี้ นายกรัฐมนตรีจะมีโอกาสได้หารือทวิภาคีกับนายพันคำ วิพาวัน นายกรัฐมนตรี สปป. ลาว เพื่อกระชับความสัมพันธ์ระหว่างกันในฐานะเพื่อนบ้านที่ใกล้ชิด ทั้งในรูปแบบทวิภาคีและพหุภาคี ซึ่งทั้งไทยและ สปป. ลาว ต่างต้องการที่จะผลักดันความเชื่อมโยงระหว่างกัน เพื่อสนับสนุนการพัฒนาร่วมกัน
วันศุกร์ที่ 4 พฤศจิกายน 2565
กฐินพระราชทานของกระทรวงกลาโหม ประจำปี ๒๕๖๕
ในวาระที่ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงมีพระมหากรุณาธิคุณโปรดเกล้าโปรดกระหม่อมพระราชทานผ้าพระกฐินให้กระทรวงกลาโหมนำไปถวายพระสงฆ์จำพรรษา
ณ วัดสังเวชวิศยารามวรวิหารแขวงวัดสามพระยา เขตพระนคร กรุงเทพมหานคร ในวันพฤหัสบดี ที่ ๓ พฤศจิกายน ๒๕๖๕ เวลา ๑๔.๓๐ นาฬิกา โดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหมเป็นประธานในพิธี โดยกระทรวงกลาโหมขอถวายปัจจัยสี่ อันควรแก่สมณะบริโภคเพื่อบำรุงพระอารามเป็นมูลค่า จำนวน ๕,๐๕๔,๓๕๙ บาท และมอบทุนการศึกษาให้กับโรงเรียนวัดสังเวช (สังกัด กทม.) ในโครงการเสริมสร้างศักยภาพทางการศึกษาอย่างยั่งยืน มูลค่า ๒๐๐,๐๐๐ บาท นับเป็นพระมหากรุณาธิคุณและเป็นสิริมงคลอันใหญ่หลวงแก่บรรดาข้าราชการ พนักงานราชการ และลูกจ้างของกระทรวงกลาโหม
สำหรับวัดสังเวชวิศยารามวรวิหาร เป็นพระอารามหลวงเก่าแก่ มีประวัติศาสตร์มายาวนานมาตั้งแต่สมัยกรุงศรีอยุธยาตอนปลาย เดิมชื่อว่าวัดสามจีนเหนือ และต่อมาเรียกชื่อวัดบางลำพู ตั้งอยู่ทางเชื่อมระหว่างถนนพระอาทิตย์กับถนนสามเสน เป็นพระอารามหลวงชั้นตรี ชนิดวรวิหาร และยังเป็นพระอารามที่สำคัญแห่งหนึ่งของกรุงรัตนโกสินทร์ เป็นวัดในพระบรมราชูปถัมภ์มาตั้งแต่รัชกาลที่ ๑ โดยต่อมาพระบาทสมเด็จพระจอมเกล้าเจ้าอยู่หัว รัชกาลที่ ๔ ทรงพระกรุณาโปรดเกล้าฯ เปลี่ยนชื่อจากวัดบางลำพูว่า “วัดสังเวชวิศยาราม”นอกจากเป็นวัดที่มีประวัติศาสตร์มาอย่างยาวนานแล้ว สมเด็จพระพุฒาจารย์ (โต พฺรหฺมรํสี) ซึ่งเป็นพระเกจิเถราจารย์ผู้ทรงคุณด้านวิชชาคาถาอาคม เมตตามหานิยม ขณะเป็นสามเณรก็ได้จำพรรษาอยู่วัดสังเวชวิศยารามวรวิหารและยังมีพระมหาเถระชั้นผู้ใหญ่หลายท่านที่เคยประทับอยู่วัดแห่งนี้อีกด้วย
วันอังคารที่ 27 กันยายน 2565
ครม.เห็นชอบการแก้ไขปัญหาส่งมอบพื้นที่บริเวณโรงงานมักกะสันเพื่อสนับสนุนบริการรถไฟของโครงการรถไฟความเร็วสูงเชื่อม3สนามบิน
ครม.เห็นชอบการแก้ไขปัญหาส่งมอบพื้นที่บริเวณโรงงานมักกะสันเพื่อสนับสนุนบริการรถไฟของโครงการรถไฟความเร็วสูงเชื่อม3สนามบิน
วันที่ 27 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) เห็นชอบเรื่องการแก้ไขปัญหาส่งมอบพื้นที่เพื่อสนับสนุนบริการรถไฟของโครงการรถไฟความเร็วสูงเชื่อมสามสนามบินบริเวณพื้นที่โรงงานมักกะสัน โดยให้กรมที่ดิน และกระทรวงมหาดไทย ดำเนินการแก้ไข ทบทวน หรือปรับปรุงระเบียบกระทรวงมหาดไทย ว่าด้วย หลักเกณฑ์และวิธีการเกี่ยวกับการอนุญาตตามมาตรา 9 แห่งประมวลกฎหมายที่ดิน พ.ศ.2543 ในกรณีที่เกี่ยวข้องกับการขอใช้สาธารณสมบัติของแผ่นดิน อนุญาตให้ใช้ได้ไม่เกิน 5 ปี นับแต่วันออกใบอนุญาต และการห้ามไม่ให้ขุดพื้นดินลึกจากพื้นดินทั่วไปเกินกว่า 5 เมตร เพื่อให้โครงการรถไฟความเร็วสูงเชื่อมสามสนามบิน สามารถดำเนินการขออนุญาตการประเมินผลกระทบสิ่งแวดล้อม (EIA)และขออนุญาตก่อสร้างได้ ในระหว่างที่อยู่ในขั้นตอนการขอถอนสภาพ
สำหรับการขอใช้และการขอถอนสภาพลำรางสาธารณประโยชน์ที่อยู่ระหว่างดำเนินการตามระเบียบปฏิบัติปัจจุบันนั้น เมื่อได้มีการปรับปรุงระเบียบกระทรวงมหาดไทย และมีผลบังคับใช้แล้วให้สามารถใช้แนวทางปฏิบัติตามระเบียบใหม่ไปดำเนินการต่อเนื่องได้ ซึ่งปัจจุบันสำนักงานคณะกรรรมการนโยบายเขตพัฒนาพิเศษภาคตะวันออก(สกพอ.)ได้ดำเนินการยื่นขอเพิกถอนลำรางสาธารณะดังกล่าวแล้ว โดยอยู่ระหว่างเสนอให้สภากรุงเทพมหานครให้ความเห็นชอบก่อนดำเนินการตามที่กฎหมายกำหนดต่อไป
น.ส.ไตรศุลีกล่าวว่า โครงการรถไฟความเร็วสูงเชื่อมสามสนามบิน เป็นหนึ่งในโครงการลงทุนเพื่อพัฒนาโครงสร้างพื้นฐานด้านคมนาคมขนส่งที่สำคัญในพื้นที่เขตพัฒนาพิเศษภาคตะวันออก (Flagship Project) โดยปัจจุบันการรถไฟแห่งประเทศไทย (รฟท.) และหน่วยงานที่เกี่ยวข้องอยู่ระหว่างดำเนินการส่งมอบพื้นที่ดำเนินโครงการ ให้เอกชนคู่สัญญาตามที่กำหนดในสัญญาร่วมลงทุนโครงการถไฟความเร็วสูงเชื่อมสามสนามบิน ทั้งนี้ พื้นที่ที่ต้องส่งมอบให้เอกชนคู่สัญญา ซึ่งเป็นส่วนหนึ่งของเงื่อนไขการเริ่มต้นดำเนินโครงการ ในสัญญาร่วมลงทุน ประกอบด้วยพื้นที่ของโครงการรถไฟความเร็วสูงเชื่อมสามสนามบินเกี่ยวกับรถไฟ และพื้นที่เพื่อสนับสนุนบริการของรถไฟ โดย รฟท. ได้ดำเนินการจนมีความพร้อมแล้ว แต่ยังมีประเด็นปัญหาที่ต้องเร่งดำเนินการแก้ไขให้ได้ข้อยุติดังกล่าว
วันจันทร์ที่ 26 กันยายน 2565
รัฐบาลเตือนภัยยาเสพติดชนิดใหม่ “แฮปปี้” ระบาดในสถานบันเทิง เสพบ่อย ๆ ทำให้มีอาการประสาทหลอน หวาดระแวง
รัฐบาลเตือนภัยยาเสพติดชนิดใหม่ “แฮปปี้” ระบาดในสถานบันเทิง เสพบ่อย ๆ ทำให้มีอาการประสาทหลอน หวาดระแวง ขอให้ผู้ปกครองเฝ้าระวังสังเกตอาการลูกหลานมีที่พฤติกรรมเที่ยวสถานบันเทิงอย่างใกล้ชิด
วันนี้ (26 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เตือนภัยยาเสพติดชนิดใหม่ “แฮปปี้" จากรายงานของกรมการแพทย์ สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี พบว่า ปัจจุบันในพื้นที่ จ.ท่าขี้เหล็ก ประเทศเมียนมาตรงข้ามกับ อ.แม่สาย จ.เชียงราย พบการจำหน่ายยาเสพติดชนิดใหม่ และพบมีการลักลอบจำหน่ายในสถานบันเทิงของประเทศไทย โดยการนำตัวยาเสพติดมาบรรจุในถุงพลาสติกทรงสี่เหลี่ยมผืนผ้าขนาดเล็ก และติดรูปภาพหรือตราสัญลักษณ์ของผลิตภัณฑ์ต่าง ๆ บางซองมีลักษณะคล้ายถุงยางอนามัยและหากไม่สังเกตจะแยกไม่ออก แต่ภายในซองจะบรรจุผงสีขาวขุ่น น้ำหนักประมาณ 15-20 กรัม เป็นยาเสพติดที่มีส่วนผสมของสาร Benzylpiperazine (BPZ) มีฤทธิ์คล้ายยาบ้าแต่มีความรุนแรงน้อยกว่า 1 ใน 10 ของยาบ้า ออกฤทธิ์กระตุ้นประสาท สามารถทำให้มีอาการหลอน หวาดระแวง ยิ่งการเสพร่วมกับเครื่องดื่มแอลกอฮอล์ หรือสูบควัน อาจมีฤทธิ์เสริมให้เกิดการกระทำที่ขาดสติจนอาจเกิดอันตรายถึงแก่ชีวิตได้
นางสาวรัชดา กล่าวว่า ขอให้ทุกคนต้องเฝ้าระวัง โดยเฉพาะผู้ปกครองต้องเฝ้าระวังลูกหลานที่มีพฤติกรรมเที่ยวสถานบันเทิงอย่างใกล้ชิด หากพบว่ามีสิ่งของต้องสงสัยต้องรีบพูดคุยบอกกล่าวถึงอันตรายหากเข้าไปยุ่งเกี่ยว สำหรับผู้ที่ประสบปัญหาเกี่ยวกับยาและสารเสพติดสามารถขอรับคำปรึกษาเรื่องยาและสารเสพติดได้ที่ สายด่วนบำบัดยาเสพติด 1165 หรือเข้ารับการบำบัดรักษายาเสพติดได้ที่ สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์จังหวัดปทุมธานี และโรงพยาบาลธัญญารักษ์ในส่วนภูมิภาคทั้ง 6 แห่ง ได้แก่ โรงพยาบาลธัญญารักษ์เชียงใหม่โรงพยาบาลธัญญารักษ์แม่ฮ่องสอน โรงพยาบาลธัญญารักษ์ขอนแก่น โรงพยาบาลธัญญารักษ์อุดรธานี โรงพยาบาลธัญญารักษ์สงขลา และโรงพยาบาลธัญญารักษ์ปัตตานี หรือโรงพยาบาลใกล้บ้าน สอบถามข้อมูลเพิ่มเติมได้ที่ www.pmnidat.go.th
นางสาวรัชดา ย้ำ ปัญหายาเสพติดเป็นปัญหาระดับชาติ ที่ผ่านมารัฐบาลได้ดำเนินทุกมาตรการ ทั้งภายใน และภายนอกประเทศในการแก้ไขปัญหายาเสพติด โดยเฉพาะหน่วยงานความมั่นคงและหน่วยงานที่เกี่ยวข้องได้เพิ่มมาตรการสกัดกั้นยาเสพติดเข้มข้นมากยิ่งขึ้น เพื่อหยุดยาเสพติดให้ได้ตั้งแต่แนวชายแดน พร้อมทั้งประสานความร่วมมือกับรัฐบาลประเทศเพื่อนบ้าน ร่วมกันแก้ไขปัญหายาเสพติดตามแนวชายแดน แต่ยังมีการลักลอบนำยาเสพติดเข้ามาแบบกองทัพมด ก่อนนำมาพักรอและส่งไปกระจายขายในพื้นที่ ขอให้พี่น้องประชาชนเข้ามามีส่วนร่วมในการป้องกันและแก้ไขปัญหายาเสพติด เพื่อให้สังคมไทยและลูกหลานไทยปลอดภัยจากยาเสพติด โดยประชาชนสามารถเป็นส่วนหนึ่งในการแก้ไขปัญหายาเสพติดได้ หากพบผู้มีพฤติการณ์เกี่ยวกับยาเสพติดแจ้งเบาะแสได้ที่ สายด่วน ป.ป.ส. โทร. 1386 ตลอด 24 ชั่วโมง
........................
วันอังคารที่ 13 กันยายน 2565
เอกอัครราชทูต ณ กรุงมอสโก เข้าเยี่ยมคารวะ (รมว.วธ.) เพื่อหารือเกี่ยวกับความร่วมมือในการดำเนินงานด้านศิลปวัฒนธรรมระหว่างไทยกับรัสเซีย และการจัดกิจกรรมฉลองเนื่องในโอกาสครบรอบ  ๑๒๕ ปี
เอกอัครราชทูต ณ กรุงมอสโก เข้าเยี่ยมคารวะ (รมว.วธ.) เพื่อหารือเกี่ยวกับความร่วมมือในการดำเนินงานด้านศิลปวัฒนธรรมระหว่างไทยกับรัสเซีย และการจัดกิจกรรมฉลองเนื่องในโอกาสครบรอบ  ๑๒๕ ปี ความสัมพันธ์ทางการทูตไทย - รัสเซีย ในปี พ.ศ. ๒๕๖๕
เอกอัครราชทูต ณ กรุงมอสโก เข้าเยี่ยมคารวะ (รมว.วธ.) เพื่อหารือเกี่ยวกับความร่วมมือในการดำเนินงานด้านศิลปวัฒนธรรมระหว่างไทยกับรัสเซีย และการจัดกิจกรรมฉลองเนื่องในโอกาสครบรอบ ๑๒๕ ปี ความสัมพันธ์ทางการทูตไทย - รัสเซีย ในปี พ.ศ. ๒๕๖๕
เมื่อวันที่ ๑๒ กันยายน ๒๕๖๕ นายศศิวัฒน์ ว่องสินสวัสดิ์ เอกอัครราชทูต ณ กรุงมอสโก เข้าเยี่ยมคารวะ นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เพื่อหารือเกี่ยวกับการดำนินงานความร่วมมือและการจัดกิจกรรมเผยแพร่แลกเปลี่ยนทางทางศิลปวัฒนธรรมระหว่างไทยและรัสเซีย และการจัดกิจกรรมเพื่อฉลองเนื่องในโอกาสครบรอบ ๑๒๕ ปี ความสัมพันธ์ทางการทูตไทย - รัสเซีย โดยมี นางยุพา ทวีวัฒนะกิจบวร ปลัดกระทรวงวัฒนธรรม นายบพิตร วิทยาวิโรจน์ รองอธิบดีกรมศิลปากร นางสาวอุรุษยา อินทรสุขศรี ผู้อำนวยการกองการต่างประเทศ และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 4 พฤศจิกายน 2565
โฆษกรัฐบาลเผย รัฐบาลเร่งส่งเสริมยกระดับความสามารถด้วยนวัตกรรมอุตสาหกรรมหุ่นยนต์ 1 ใน 12 อุตสาหกรรมเป้าหมาย เพื่อขับเคลื่อนประเทศไทยด้วยนวัตกรรมและเทคโนโลยีแห่งอนาคต
โฆษกรัฐบาลเผย รัฐบาลเร่งส่งเสริมยกระดับความสามารถด้วยนวัตกรรมอุตสาหกรรมหุ่นยนต์ 1 ใน 12 อุตสาหกรรมเป้าหมาย เพื่อขับเคลื่อนประเทศไทยด้วยนวัตกรรมและเทคโนโลยีแห่งอนาคต
วันที่ 4 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลให้ความสำคัญกับการยกระดับความสามารถด้วยนวัตกรรมอุตสาหกรรมหุ่นยนต์ ซึ่งเป็น 1 ใน 12 อุตสาหกรรมเป้าหมายเพื่อขับเคลื่อนประเทศไทยด้วยนวัตกรรมและเทคโนโลยีแห่งอนาคต ซึ่งประเทศไทยเป็นฐานการผลิตหุ่นยนต์อุตสาหกรรมที่สำคัญของอาเซียนโดยมุ่งเน้นการผลิตหุ่นยนต์เพื่อใช้ในอุตสาหกรรมยานยนต์อุตสาหกรรมอิเล็กทรอนิกส์ และอุตสาหกรรมการแปรรูปอาหาร
ทั้งนี้ นโยบายของรัฐบาลในเรื่องนวัตกรรมอุตสาหกรรมหุ่นยนต์ ได้รับการขับเคลื่อนที่ดีจากหลายหน่วยงานทั้งภาครัฐและเอกชน อาทิเช่น คณะวิศวกรรมศาสตร์ มหาวิทยาลัยมหิดล ได้เป็นเจ้าภาพสนับสนุนการแข่งขันหุ่นยนต์ระดับโลก รายการ World Robo Cup 2022, BangKok, Thailand เพื่อส่งเสริมผลักดันในการวิจัยด้านปัญญาประดิษฐ์และการพัฒนาภาคอุตสาหกรรม ซึ่งได้รับความสนใจมีผู้เข้าร่วมงานจากหน่วยงานวิจัยต่าง ๆ ทั่วโลกลงทะเบียนมากว่า 3,000 คน จาก 45 ประเทศทั่วโลก ร่วมนำหุ่นยนต์ในหลากหลายโซลูชั่นเข้าร่วมการแข่งขัน และเยาวชนไทยได้แสดงศักยภาพในการแข่งขันฯ จนได้รับรางวัลหลายรายการ ซึ่งนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม ได้นำคณะนักเรียนนักศึกษาที่ได้รับรางวัลจากการแข่งขันหุ่นยนต์ระดับโลก World RoboCup 2022 จาก 6 สถาบัน เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมอีกด้วย โดยนายกรัฐมนตรี ได้เน้นให้พัฒนาขีดความสามารถผลิตหุ่นยนต์ให้ตรงกับความต้องการของตลาดและความมุ่งหมายในการใช้ประโยชน์ได้จริง เกิดผลเป็นรูปธรรม และสามารถสร้างรายได้ให้เกิดขึ้นได้ โดยให้ประสานความร่วมมือและบูรณาการการทำงานกับหน่วยงานต่าง ๆ ที่เกี่ยวข้องที่มีการดำเนินการในเรื่องนี้อยู่แล้ว ทั้งในส่วนของกระทรวงการอุดมศึกษา วิทยาศาสตร์ วิจัยและนวัตกรรม กระทรวงกลาโหม รวมทั้งการนำความรู้ไปต่อยอดพัฒนาให้สอดคล้องกับการพัฒนาประเทศในอนาคต ตลอดจนพัฒนาศักยภาพไปสู่การเป็น Start up เพื่อเพิ่มมูลค่า สามารถสร้างอาชีพและรายได้ และสร้างขีดความสามารถในการแข่งขันของประเทศซึ่งจะส่งผลดีต่อเศรษฐกิจโดยรวมของประเทศด้วย
นายอนุชาฯ ยังกล่าวถึงการสนับสนุนจากภาครัฐและองค์กรที่เกี่ยวข้องว่า รัฐบาลได้ร่วมมือกับสถาบันการศึกษาไทยหลายแห่ง สนับสนุนการพัฒนาอุตสาหกรรมระบบอัตโนมัติและหุ่นยนต์เพื่อเพิ่มขีดความสามารถในการผลิต โดยประเทศไทยมีศูนย์วิจัยและพัฒนาและศูนย์ฝึกอบรมบุคลากรมากมาย เช่น สถาบันวิทยาการหุ่นยนต์ภาคสนาม (FIBO) สมาคมหุ่นยนต์ไทย (TRS) และสมาคมอัตโนมัติและหุ่นยนต์ไทย (TARA) ที่จะช่วยผลักดันอุตสาหกรรมหุ่นยนต์ไทยให้ก้าวหน้าและเติบโตไปในอนาคต ปัจจุบันประเทศไทยมีศักยภาพด้านหุ่นยนต์ที่สูงขึ้นเมื่อเทียบกับในอดีต และมีความจำเป็นที่จะต้องผลักดันให้เติบโตมากกว่าในด้านการแข่งขัน หรือเพียงต้นแบบที่พัฒนากันอยู่ในปัจจุบัน โดยนายกรัฐมนตรีและรัฐบาลมีนโยบายที่จะส่งเสริมผู้ประกอบธุรกิจสตาร์ทอัพ เพื่อเพิ่มขีดความสามารถในการแข่งขันให้กับประเทศ ด้วยการยกเว้นการเก็บภาษี Capital Gains Tax เป็นเวลา 10 ปีแก่นักลงทุนไทยและต่างชาติที่เข้ามาลงทุนในสตาร์ทอัพไทย ภายใต้ 12 อุตสาหกรรมเป้าหมาย เช่น อุตสาหกรรรมอิเล็กทรอนิกส์อัจฉริยะ อุตสาหกรรมหุ่นยนต์ เป็นต้น
วันจันทร์ที่ 5 กันยายน 2565
พร้อมแล้ว!! กีฬามหาวิทยาลัยอาเซียน ครั้งที่ 20 ดึงชาติอาเซียน 11 ประเทศเข้าร่วม เปิดสนามแข่งขันอย่างยิ่งใหญ่ 26 กรกฎาคม นี้
พร้อมแล้ว!! กีฬามหาวิทยาลัยอาเซียน ครั้งที่ 20 ดึงชาติอาเซียน 11 ประเทศเข้าร่วม เปิดสนามแข่งขันอย่างยิ่งใหญ่ 26 กรกฎาคม นี้
22 กรกฎาคม 2565 ณ ห้องประชุมชั้น 4 อาคารพระจอมเกล้า สป.อว./ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวให้โอวาทแก่ตัวแทนนักกีฬาไทย ที่กำลังเตรียมตัวแข่งขันกีฬามหาวิทยาลัยอาเซียน ครั้งที่ 20 ในคราวการประชุมชี้แจงกำหยดการเดินทางและแนวปฏิบัติระหว่างการแข่งขัน ในระหว่างวันที่ 26 กรกฎาคม - 6 สิงหาคมนี้ นอกจากนั้นยังได้รับเกียรติจาก ศาสตราจารย์ ดร. นายแพทย์สิริฤกษ์ ทรงศิวิไล. ปลัดกระทรวงการอุดมศึกษา วิทยาศาสตร์ วิจัยและนวัตกรรม รศ.ดร.พาสิทธิ์ หล่อธีรพงศ์ รองปลัดกระทรวงการอุดมศึกษา วิทยาศาสตร์ วิจัยและนวัตกรรม เข้าร่วมการประชุมดังกล่าว
ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวให้โอวาทและสร้างขวัญกำลังใจให้กับนักกีฬาตัวแทนประเทศไทย ว่า ขอแสดงความยินดีกับนักกีฬาที่ได้รับการคัดเลือกให้เป็นตัวแทนของประเทศไทย เพื่อเข้าร่วมการแข่งขันกีพามหาวิทยาลัยอาเชียน ครั้งที่ 20 ที่มหาวิทยาลัยราชภัฏอุบลราชธานี จังหวัดอุบลราชธานี ในระหว่างวันที่ ๒๖ กรกฎาคม - ๖ สิงหาคม ๒๕๖๕ โดยในปีนี้ประเทศไทยได้รับเกียรติให้เป็นเจ้าภาพจัดงาน จึงเป็นโอกาสดีของนักกีฬาที่จะทำหน้าที่เป็นเจ้าภาพในการเผยแพร่ความเป็นชาติไทยให้นานาชาติรับทราบ รวมทั้งพัฒนาทักษะ ความสามารถ เพื่อเตรียมตัวเข้าร่วมการแข่งขันในระดับมหาวิทยาลัยโลก
ผมมีความมั่นใจว่า การเข้าร่วมการแข่งขันกีฬามหาวิทยาลัยอาเซียนครั้งนี้ มิใช่มุ่งหวังแต่ความเป็นเลิศในเชิงกีฬาเท่านั้น แต่ต้องมุ่งหวังในการสร้างเสริมสัมพันธไมตรีในหมู่นิสิตนักศึกษาในภูมิภาคอาเชียนให้แน่นแฟ้นยิ่งขึ้น ซึ่งเป็นพื้นฐานสำคัญที่นำไปสู่ความเป็นปึกแผ่นและมั่นคงสืบไปในอนาคต
สำหรับแข่งขันกีฬามหาวิทยาลัยอาเซียน ครั้งที่ 20 ในครั้งนี้จะมีการแข่งขันทั้งสิ้น 23 ชนิดกีฬา และไฮไลท์สำคัญ คือ จะมีนักกีฬาซีเกมส์ทีมชาติไทยเข้าร่วมการแข่งขันหลายรายการ อาทิ อรอุมา เชษฐา, รวมโชค เสมาทอง และ สรอรรถ ดาบบัง ในประเภทกีฬาวิ่ง
วันจันทร์ที่ 19 กันยายน 2565
รองโฆษกฯ นางสาวรัชดาฯ เผย สถานการณ์ตลาดที่อยู่อาศัยพื้นที่ EEC ยังคงได้รับความสนใจ ตลาดมีอุปสงค์เพิ่มขึ้น ขอดขายไตรมาส2 2.5หมื่นลบ.
รองโฆษกฯ นางสาวรัชดาฯ เผย สถานการณ์ตลาดที่อยู่อาศัยพื้นที่ EEC ยังคงได้รับความสนใจ ตลาดมีอุปสงค์เพิ่มขึ้น ขอดขายไตรมาส2 2.5หมื่นลบ.
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ศูนย์ข้อมูลอสังหาริมทรัพย์ ธนาคารอาคารสงเคราะห์ (REIC) รายงานภาพรวมสถานการณ์ตลาดที่อยู่อาศัยพื้นที่เขตพัฒนาพิเศษภาคตะวันออก (EEC) 3 จังหวัด ประกอบด้วยจังหวัดชลบุรี ระยอง และฉะเชิงเทรา ปรับตัวดีขึ้น หลังจากสถานการณ์แพร่ระบาดของโรคโควิด-19 คลี่คลาย ซึ่งไตรมาส2 ของปี 2565 มีโครงการเปิดขายใหม่ เพิ่มขึ้นทั้งจำนวนโครงการ จำนวนหน่วย และมูลค่า ส่วนในด้านยอดขายใหม่ เพิ่มขึ้นทั้งจำนวนหน่วยและมูลค่า เมื่อเทียบกับไตรมาสก่อน ทำให้มีจำนวนหน่วยเหลือขายปรับลดลง และส่งผลให้อัตราดูดซับ หรือ Absorption Rate ต่อเดือนของตลาดที่อยู่อาศัยใน EEC ปรับเพิ่มขึ้น แสดงให้เห็นถึงแนวโน้มการปรับตัวดีขึ้นของตลาดที่อยู่อาศัย
โครงการที่อยู่อาศัยเสนอขายในพื้นที่ 3 จังหวัด ณ ช่วงไตรมาส 2 มีจำนวน 5.9 หมื่นหน่วย มูลค่า 2.05 แสนล้านบาท มีโครงการใหม่เข้าสู่ตลาดจำนวน 3.5 พันหน่วย มูลค่า 1.38 หมื่นล้านบาท จำนวนหน่วยเพิ่มขึ้นจากไตรมาสแรกร้อยละ 19.14 มูลค่าเพิ่มขึ้นร้อยละ 37.06 โดยเป็นโครงการอาคารชุดเพียง 882 หน่วย มูลค่า 3.5 พันล้านบาทเป็นโครงการบ้านจัดสรร 2.6 พันหน่วย มูลค่า หมื่นกว่าล้านบาท ขณะที่ยอดขายใหม่ ในไตรมาสนี้ เพิ่มขึ้นทั้งจำนวนหน่วยและมูลค่า เมื่อเทียบกับไตรมาสก่อน อยู่ที่ 7.89 พันหน่วย มูลค่า 2.5หมื่นล้านบาท ทำให้มีจำนวนหน่วยเหลือขายในพื้นที่ EEC ปรับลดลง ณ ไตรมาส 2 ปี 2565 มีจำนวน 5.1 หมื่นหน่วย ลดลงจากไตรมาสแรกร้อยละ -7.8 มูลค่า 1.8 แสนล้านบาท
นอกจากนี้ ศูนย์ข้อมูลอสังหาริมทรัพย์ ยังเปิดเผยว่า 5 ทำเลที่มีโครงการเสนอขายมากที่สุดในพื้นที่ 3 จังหวัด EEC คือ อันดับ 1. ทำเลหาดจอมเทียน จำนวน 7.6พันหน่วย มูลค่าโครงการ 3.56 หมื่นล้านบาท อันดับ 2 ทำเลพัทยา-เขาพระตำหนัก จำนวน 5.25 พันหน่วย มูลค่าโครงการ 2.9หมื่นล้านบาท อันดับ 3 ทำเลแหลมฉบัง จำนวน 1.9พันหน่วย มูลค่าโครงการ 3.5พันล้านบาท อันดับ 4 ทำเลศรีราชา-อัสสัมชัญ จำนวน 1.4พันหน่วย มูลค่าโครงการ 4.3พันล้านบาท และอันดับ 5 ทำเลนิคมมาบตาพุด จำนวน 831 หน่วย มูลค่าโครงการ 2พันล้านบาท
“ที่อยู่อาศัยในพื้นที่เขตพัฒนาพิเศษภาคตะวันออก (EEC) ยังคงได้รับความสนใจอย่างต่อเนื่อง โดยแม้จะมีที่อยู่อาศัยเพิ่มเติมเข้ามาในตลาด แต่จำนวนหน่วยเหลือขายลดลง แสดงให้เห็นถึงแนวโน้มการปรับตัวดีขึ้นของตลาดที่อยู่อาศัยภายหลังสถานการณ์โรคโควิด -19 และสถานการณ์โดยรวมสะท้อนให้เห็นว่าความน่าสนใจในพื้นที่ EEC ยังคงเป็นไปในทิศทางบวก โดยภาพรวมปี 2565 คาดจะมีโครงการเปิดตัวใหม่จำนวน 2 หมื่นหน่วย เพิ่มขึ้นร้อยละ 51.9 เมื่อเทียบกับปี 2564” นางสาวรัชดาฯ กล่าว
วันพุธที่ 14 กันยายน 2565
บีโอไอส่งเสริมการลงทุนระหว่างไทยกับอียิปต์
บีโอไอส่งเสริมการลงทุนระหว่างไทยกับอียิปต์
บีโอไอส่งเสริมการลงทุนระหว่างไทยกับอียิปต์
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) พร้อมด้วยนายอรรจน์สิทธิ สร้อยทอง ผู้อำนวยการกองพัฒนาผู้ประกอบการไทย (ที่ 3 จากซ้าย) ให้การต้อนรับนายอัลมาน คาเมล (H.E. Mr. Ayman Kamel) ผู้ช่วยรัฐมนตรีประจำกระทรวงการต่างประเทศอียิปต์ ฝ่ายเอเชีย ออสเตรเลีย และหมู่เกาะแปซิฟิก (คนกลาง) พร้อมด้วย นายมุศเฏาะฟา มะฮ์มูด มุศเฏาะฟา เอลกูนี (H.E. Mr. Moustapha Mahmoud Moustapha Elkouny) เอกอัครราชทูตสาธารณรัฐอาหรับอียิปต์ประจำประเทศไทย (ที่ 2 จากขวา) ร่วมหารือและแลกเปลี่ยนข้อคิดเห็นเกี่ยวกับแนวทางส่งเสริมการลงทุนระหว่างไทยกับอียิปต์ ณ สำนักงานบีโอไอ ถนนวิภาวดีรังสิต เมื่อเร็วๆ นี้
วันอังคารที่ 18 ตุลาคม 2565
ครม.ไฟเขียวเพิ่มตำแหน่งรองปลัดกระทรวงสาธารณสุขอีก 1 ตำแหน่ง รับภารกิจขับเคลื่อนนโยบายเร่งด่วนตามกฎหมายของประเทศ
ครม.ไฟเขียวเพิ่มตำแหน่งรองปลัดกระทรวงสาธารณสุขอีก 1 ตำแหน่ง รับภารกิจขับเคลื่อนนโยบายเร่งด่วนตามกฎหมายของประเทศ
วันที่ 18 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)อนุมัติให้กระทรวงสาธารณสุขกำหนดตำแหน่งรองปลัดกระทรวงสาธารณสุขเพิ่มขึ้น จำนวน 1 ตำแหน่ง ตามที่คณะกรรมการข้าราชการพลเรือน(ก.พ.) และคณะกรรมการพัฒนาระบบราชการ(ก.พ.ร.)เสนอ โดยให้นำตำแหน่งนักวิชาการสาธารณสุข นายแพทย์ด้านวิจัยหรือด้านสาธารณสุข ระดับทรงคุณวุฒิตำแหน่งเลขที่ 10 ซึ่งได้รับความเห็นชอบจากกระทรวงสาธารณสุขแล้วมาปรับปรุงการกำหนดตำแหน่งเป็นตำแหน่งรองปลัดกระทรวง ตำแหน่งประเภทบริหาร ระดับสูง ทั้งนี้หากกระทรวงสาธารณสุขยังมีความจำเป็นต้องขับเคลื่อนภารกิจดังกล่าวต่อไปอีกในระยะยาว อาจกำหนดให้ตำแหน่งรองปลัดกระทรวงรับผิดชอบการบริหารและกำกับดูแลกลุ่มภารกิจตามการจัดกลุ่มภารกิจในกระทรวงสาธารณสุขที่จะกำหนดเพิ่มใหม่ต่อไป
ทั้งนี้ ตามพระราชบัญญัติปรับปรุงกระทรวง ทบวง กรม พ.ศ.2545 และที่แก้ไขเพิ่มเติม ได้บัญญัติให้กระทรวงสาธารณสุขมี 10 ส่วนราชการ จำนวน 3 กลุ่มภารกิจ ได้แก่ กลุ่มภารกิจด้านพัฒนาการแพทย์ กลุ่มภารกิจด้านพัฒนาการสาธารณสุข และกลุ่มภารกิจด้านสนับสนุนงานบริหารสุขภาพ โดยปัจจุบันกระทรวงสาธารณสุขมีตำแหน่งรองปลัดกระทรวงรวม 4 ตำแหน่ง เป็นตำแหน่งรองปลัดกระทรวงด้านบริหาร 1 ตำแหน่ง และเป็นรองปลัดกระทรวงด้านการจัดกลุ่มภารกิจในกระทรวงสาธารณสุข 3 ตำแหน่ง
น.ส.ไตรศุลีกล่าวว่า สำนักงานปลัดกระทรวงสาธารณสุขได้ขอกำหนดตำแหน่งรองปลัดกระทรวงเพิ่มขึ้น 1 ตำแหน่ง เพื่อรับผิดชอบการบริหารและกำกับดูแลงานในภารกิจที่เพิ่มขึ้น ซึ่งเป็นภารกิจที่มีความสำคัญในการขับเคลื่อนเป้าหมายตามยุทธศาสตร์ นโยบายและแผนระดับชาติ และภารกิจที่ต้องเร่งดำเนินการตามกฎหมาย เช่น การบริหารเขตสุขภาพ 12 เขต และกรุงเทพมหานคร, การขับเคลื่อนระบบสุขภาพปฐมภูมิ, การบัญชาการในการตอบโต้ภาวะฉุกเฉินทางด้านสาธารณสุขและภัยสุขภาพ, การผลักดันงานด้านการต่างประเทศ, การส่งเสริมนวัตกรรมและศูนย์ความเป็นเลิศทางการแพทย์(Medical Hub)และการพัฒนาเทคโนโลยีด้านสุขภาพ รวมทั้งการขับเคลื่อนนโยบายกัญชาทางการแพทย์ ซึ่งล้วนส่งผลให้ประชาชนเข้าถึงบริการสุขภาพที่มีประสิทธิภาพ ลดความเหลื่อมล้ำ รวมถึงช่วยขับเคลื่อนการขยายตัวของเศรษฐกิจไทยให้ฟื้นตัวได้เร็วขึ้น ซึ่งการมีรองปลัดกระทรวงสาธารณสุขใหม่เพิ่มขึ้นจะช่วยลดความซ้ำซ้อนของภารกิจและปัญหาภาระงาน สามารถกำกับ สั่งการ อนุมัติ อนุญาต ได้อย่างชัดเจนและมีประสิทธิภาพ
วันอังคารที่ 30 สิงหาคม 2565
ชวนรู้จัก “AMBER ALERTS” ฟีเจอร์เเจ้งเตือนเหตุเด็กถูกลักพาตัว เพิ่มโอกาสพบเด็กสูญหายด้วยพลังโซเชียลมีเดีย
.....
ตำรวจสอบสวนกลางและภาคีเครือข่าย จับมือบริษัท Meta เปิดตัวฟีเจอร์ “เเจ้งเตือนเหตุเด็กถูกลักพาตัว (AMBER ALERTS)” บนหน้าฟีดของ Facebook และ Instagram ในประเทศไทย เพื่อเพิ่มโอกาสในการพบเด็กที่สูญหายด้วยพลังของโซเชียลมีเดีย เป็นระบบแจ้งเตือนที่กระตุ้นให้ผู้ใช้งานในพื้นที่ที่กำหนดช่วยสอดส่อง ระบุเบาะแส ตามหาเด็ก - เยาวชนที่สูญหาย ซึ่งไทยนับเป็นประเทศที่ 27 ของโลก และที่ 6 ในภูมิภาคเอเชียแปซิฟิก ที่มีการเปิดใช้ระบบดังกล่าว
.
การแจ้งเตือนนี้จะมีการรวบรวมข้อมูลที่สำคัญเกี่ยวกับเด็ก - เยาวชนที่หายตัวไป เช่น รูปภาพ คำบรรยาย ตำแหน่งที่เกิดเหตุการณ์ลักพาตัว ฯลฯ ซึ่งการแชร์ข้อมูลเหล่านี้กับเพื่อนในโซเชียลมีเดีย จะช่วยให้สามารถกระจายข้อมูลไปในวงกว้างได้มากยิ่งขึ้น
.
เกณฑ์ในการเปิดใช้งาน AMBER Alerts ในประเทศไทยของผู้ดูแล จะใช้สำหรับกรณีที่ร้ายแรงมากเท่านั้น ดังนี้
-ผู้สูญหายเป็นเด็กอายุไม่ถึง 18 ปี
-มีการแจ้งความกับพนักงานสอบสวนในพื้นที่ที่เด็กถูกลักพาตัวแล้ว
-ผู้บังคับใชักฎหมายมีความเชื่อตามสมควรว่าเด็กถูกลักพาตัว - มีความเสี่ยงที่จะเสียชีวิต/ได้รับบาดเจ็บสาหัส
-มีข้อมูลเพียงพอให้ประชาชนสามารถระบุเบาะแสที่เกี่ยวข้องกับเด็กได้ เช่น คำอธิบาย เสื้อผ้า ภาพถ่าย หรือยานพาหนะที่เด็กถูกพบเห็นครั้งสุดท้าย
.
หรือหากประชาชนพบเบาะแสเด็กถูกลักพาตัว สามารถแจ้งได้ที่สายด่วน 1195
Cr. กองบัญชาการตำรวจสอบสวนกลาง / thaiamber.org
#ไทยคู่ฟ้า #ร่วมต้านโควิด19
-------------------
วันอังคารที่ 20 กันยายน 2565
รองนายกฯ พล.อ.ประวิตร ชื่นชมผลงาน สคบ. ร่วมคุ้มครองผู้บริโภค แก้ไขปัญหาให้ผู้บริโภคครบถ้วนรอบด้าน ย้ำประชาสัมพันธ์ผลงานสร้างการรับรู้กฎหมายที่เกี่ยวข้อง เพื่อประโยชน์ของประชาชน
รองนายกฯ พล.อ.ประวิตร ชื่นชมผลงาน สคบ. ร่วมคุ้มครองผู้บริโภค แก้ไขปัญหาให้ผู้บริโภคครบถ้วนรอบด้าน ย้ำประชาสัมพันธ์ผลงานสร้างการรับรู้กฎหมายที่เกี่ยวข้อง เพื่อประโยชน์ของประชาชน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (20 กันยายน 2565) เวลา 08.45 น. ก่อนการประชุมคณะรัฐมนตรี ณ โถงกลาง ตึกสันติไมตรี ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วย นายธีรภัทร ประยูรสิทธิ ปลัดสำนักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค และคณะผู้บริหารสำนักงานคณะกรรมการคุ้มครองผู้บริโภค (สคบ.) เข้าพบ พลเอก ประวิตร วงษ์สุวรรณ รองนายกรัฐมนตรี เพื่อประชาสัมพันธ์ผลการดำเนินงานด้านการพัฒนานวัตกรรมและเทคโนโลยีดิจิทัลในการให้บริการประชาชน การดำเนินงานคุ้มครองผู้บริโภคกับอาเซียน การคุ้มครองผู้บริโภคในช่วงสถานการณ์โควิด-19 การบังคับใช้กฎหมาย การปรับปรุงโครงสร้างหนี้และการแก้ไขปัญหาหนี้เช่าซื้อ และการดำเนินการเชิงรุกเพื่อแก้ปัญหาให้ผู้บริโภค โดยมีนายดิสทัต โหตระกิตย์ เลขาธิการนายกรัฐมนตรีเข้าร่วมด้วย
ทั้งนี้ สคบ. ได้ดำเนินการแก้ไขปัญหาให้ผู้บริโภคทั่วประเทศ สามารถยุติได้ จำนวน 13,697 เรื่อง ผู้บริโภคได้รับการเยียวยาความเสียหาย เป็นเงินจำนวน 384,338,946.48 บาท การฟ้องคดีแทนผู้บริโภค จำนวน 422 ราย ผู้บริโภคได้รับการเยียวยาความเสียหายเป็นเงินจำนวน 130,931,494.93 บาท การบังคับคดีตามคำพิพากษา โดยตรวจสอบทรัพย์สินของผู้ประกอบธุรกิจแทนผู้บริโภค จำนวน 1,225 คดี ผู้บริโภคจำนวน 7,067 ราย เปรียบเทียบความผิดผู้ประกอบธุรกิจที่ละเมิดสิทธิผู้บริโภค จำนวน 38 ราย เป็นเงิน 2,760,000 บาท โดย สคบ. ได้มีการนำนวัตกรรมและเทคโนโลยีดิจิทัลมาประยุกต์ใช้ในการดำเนินงาน ได้แก่ ระบบร้องทุกข์ออนไลน์ ไกล่เกลี่ยออนไลน์ การจดทะเบียนขายตรงและตลาดแบบตรงออนไลน์ ผ่านแอปพลิเคชัน OCPB Connect และ Chat Bot “พี่ปกป้อง” ตลอดจนการเชื่อมโยงข้อมูลภาครัฐ หรือ Big Data เพื่ออำนวยความสะดวกให้ผู้บริโภคได้รวดเร็ว และมีประสิทธิภาพมากยิ่งขี้น
นอกจากนี้ ยังมีการดำเนินงานด้านต่างประเทศ โดยการประสานความร่วมมือด้านการคุ้มครองผู้บริโภคกับนานาชาติในเรื่องต่าง ๆ เช่น การพัฒนากลไกการแจ้งและแลกเปลี่ยนข้อมูลระหว่างประเทศ การสร้างความตระหนักให้แก่ผู้บริโภคของอาเซียนในการเยียวยาผู้บริโภคข้ามแดน เป็นต้น และยังได้จัดทำบันทึกความเข้าใจ (MoU) จำนวน 2 ฉบับ ระหว่างไทย-สหราชอาณาจักร และไทย-รัสเซีย เพื่อประสานความร่วมมือด้านการคุ้มครองผู้บริโภค โดย MoU ทั้งสองฉบับอยู่ระหว่างการลงนาม
รองนายกรัฐมนตรีชื่นชมผลการดำเนินงานด้านต่าง ๆ อันก่อให้เกิดประโยชน์แก่ประชาชนและสังคมในวงกว้าง ขอให้มีการบูรณาการทำงานและร่วมมือกันระหว่างภาครัฐและเอกชนเพื่อร่วมกันป้องกันและแก้ปัญหา อันจะเป็นการบรรเทาความเดือดร้อนและคุ้มครองสิทธิในด้านต่าง ๆ ให้กับประชาชน พร้อมเน้นย้ำการประชาสัมพันธ์ผลงานและสร้างการรับรู้กฎหมายที่เกี่ยวข้องให้ประชาชนได้รับทราบ รวมทั้งการใช้เทคโนโลยีต่าง ๆ เพื่อการให้บริการอย่างสะดวก รวดเร็ว มีประสิทธิภาพ รวมทั้งขอเป็นกำลังใจให้ผู้ปฏิบัติงานทุกคนปฏิบัติหน้าที่ด้วยความทุ่มเท เข้มแข็ง เสียสละ เพื่อประโยชน์แก่ประชาชน
วันศุกร์ที่ 28 ตุลาคม 2565
PM cochairs groundbreaking ceremony for 5th Thai–Lao Friendship Bridge (Bueng Kan – Bolikhamxai)
PM cochairs groundbreaking ceremony for 5th Thai–Lao Friendship Bridge (Bueng Kan – Bolikhamxai)
October 28, 2022, at 09.10 hrs, Bueng Kan province, Prime Minister and Defense Minister Gen. Prayut Chan-o-cha arrived at the construction site of the 5th Thai–Lao Friendship Bridge (Bueng Kan – Bolikhamxai) to cochair groundbreaking ceremony for the Thai–Lao Friendship Bridge. Participating in the ceremony were Deputy Prime Minister and Minister of Public Health Anutin Charnvirakul, Minister of Transport Saksayam Chidchob, Minister of Interior Gen. Anupong Paojinda, Minister of Labor Suchart Chomklin, and Deputy Minister of Transport Atirat Ratanasate.
Upon arrival at the 5th Thai–Lao Friendship Bridge construction site in Bueng Kan province, the Prime Minister met with the local people.
The Prime Minister, then, took a boat ride across Mekong River to Lao PDR’s 5th Thai–Lao Friendship Bridge construction site (Bolikhamxai province) to cochair the groundbreaking ceremony.
The 5th Thai–Lao Friendship Bridge, when completed, will greatly benefit the development of border economic zone in both Bueng Kan and Bolikhamxai provinces, and contribute to
economic growth, and trade and investment activities between Thailand and Lao PDR. It will also facilitate transport of goods from Thailand to Southern China, especially “rubber” which is Bueng Kan’s economic crop, and from the Central part of Lao PDR to Laem Chabang Seaport. The 5th Thai–Lao Friendship Bridge will also help promote people-to-people relations and tourism activities, particularly along the tri-country route “Thailand-Lao PDR-Vietnam”.
วันศุกร์ที่ 9 กันยายน 2565
​โฆษกรัฐบาลเผย การประชุมรัฐมนตรีเอเปคด้านสตรีและเศรษฐกิจ ไทยพร้อมร่วมกับภูมิภาคเอเชีย-แปซิฟิกเสริมสร้างพลังและความก้าวหน้าของสตรีและความเท่าเทียมทางเพศ
เพื่อการเจริญเติบโตที่ครอบคลุม และยั่งยืนทางเศรษฐกิจ
วันนี้ (9 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า เมื่อวันที่ 7 กันยายน 2565 ที่ผ่านมา ที่ศูนย์การค้าไอคอนสยาม กรุงเทพมหานคร ประเทศไทยได้เป็นเจ้าภาพจัดการประชุมรัฐมนตรีเอเปคด้านสตรีและเศรษฐกิจ (APEC Women and the Economy Forum) ประสบผลสำเร็จ ร่วมเสริมสร้างพลังและความก้าวหน้าของสตรีและความเท่าเทียมทางเพศในภูมิภาคเอเชียแปซิฟิก และการเจริญเติบโตที่ครอบคลุม และยั่งยืนทางเศรษฐกิจ
ซึ่งในการประชุมนี้ ไทย และประเทศสมาชิกเห็นพ้องความร่วมมือ สร้างพลังเครือข่าย ที่จะเป็นกุญแจสำคัญนำไปสู่การพัฒนาแบบครอบคลุมและการสร้างพลังให้กับสตรีทุกคน โดยเห็นต้องกันว่า การสร้างสภาพแวดล้อมที่เอื้ออำนวยต่อการเจริญเติบโตของสตรีเป็นสิ่งสำคัญต่อการเติบโตทางเศรษฐกิจที่ครอบคลุมและยั่งยืนในภูมิภาค โดยยังเน้นย้ำถึงความจำเป็นในการป้องกันและขจัดความรุนแรงและการเลือกปฏิบัติต่อสตรีและเด็กหญิงในทุกรูปแบบ และย้ำถึงความมุ่งมั่นของภูมิภาคเอเชีย-แปซิฟิกที่จะพัฒนาความเท่าเทียมทางเพศ เพิ่มขีดความสามารถของสตรี และเศรษฐกิจที่ยั่งยืนและครอบคลุม สู่ชุมชนเอเชียแปซิฟิกที่เปิดกว้าง มีพลวัต ยืดหยุ่น และสงบสุขภายในปี 2040 เพื่อความเจริญรุ่งเรืองของผู้คนของเราและคนรุ่นต่อไปในอนาคต
“รัฐบาลไทยให้ความสำคัญกับการส่งเสริมบทบาทสตรี ที่ถือเป็นผู้ส่งเสริมเศรษฐกิจ ซึ่งการเป็นประธานเอเปคของไทยในปีนี้นั้นมุ่งให้ความสำคัญกับ BCG ที่ผสมผสาน 3 แนวทางทางเศรษฐกิจ ที่นำเทคโนโลยีและนวัตกรรมมาประยุกต์ใช้เพื่อสร้างมูลค่า ลดของเสีย และส่งเสริมรูปแบบธุรกิจที่ยั่งยืน ดังนั้น การเสริมสร้างโอกาสแก่สตรีจะช่วยนำไปสู่ความสำเร็จและความยั่งยืนทางเศรษฐกิจ สังคม และสิ่งแวดล้อมได้อย่างยั่งยืนและสมดุล” นายอนุชา ฯ กล่าว
วันพุธที่ 26 ตุลาคม 2565
“ดีอีเอส” หารือปากีสถาน แลกเปลี่ยนกิจการไปรษณีย์
“ดีอีเอส” หารือปากีสถาน แลกเปลี่ยนกิจการไปรษณีย์
(25ตุลาคม65) Mr. Asad Mehmoodรัฐมนตรีว่าการกระทรวงการสื่อสารแห่งปากีสถานหารือกับดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมในประเด็นแลกเปลี่ยนนโยบายและสถานการณ์กิจการไปรษณีย์ระหว่าง2ประเทศรวมทั้งความเป็นไปได้ในการสร้างความร่วมมือด้านการพัฒนากิจการไปรษณีย์ให้ทันสมัยและมีประสิทธิภาพตามมาตรฐานสากลณโรงแรมHotel Bernกรุงเบิร์นสมาพันธรัฐสวิส
************
วันพุธที่ 7 กันยายน 2565
รองโฆษกรัฐบาลวอนอย่าด่วนวิจารณ์เอกสารความเห็น 'มีชัย' ปม 8 ปีเผยแพร่ในโลกโซเชียล ชี้แจงกรณีพล.อ.ประยุทธ์ ยังอยู่ในกระบวนการพิจารณา เตือนสติฝ่ายค้านต้องเชื่อมั่นศาลหลังยื่นคำร้องเอง
รองโฆษกรัฐบาลวอนอย่าด่วนวิจารณ์เอกสารความเห็น 'มีชัย' ปม 8 ปี เผยแพร่ในโลกโซเชียล ชี้แจงกรณี พล.อ.ประยุทธ์ ยังอยู่ในกระบวนการพิจารณา เตือนสติฝ่ายค้านต้องเชื่อมั่นศาลหลังยื่นคำร้องเอง หยุดตีรวนกดดันศาลทำสังคมสับสนรายวัน
วันที่ 6 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวถึงกรณีที่มีการเผยแพร่เอกสารที่อ้างว่าเป็นคำชี้แจงของท่านมีชัย ฤชุพันธุ์ อดีตประธานคณะกรรมการร่างรัฐธรรมนูญ ที่ส่งเป็นเอกสารถึงศาลรัฐธรรมนูญว่า ขอให้สังคมหยุดวิพากษ์วิจารณ์เพราะเอกสารดังกล่าวยังไม่มีการรับรองว่าเป็นเอกสารจริงและเป็นข้อมูลที่ถูกต้องหรือไม่อย่างไร ทั้งนี้ข้อมูลดังกล่าวยังไม่ได้เป็นข้อสรุปคำวินิจฉัยของศาลรัฐธรรมนูญ ในประเด็นปัญหาวาระการดำรงตำแหน่งของนายกรัฐมนตรี จึงขอให้สังคมใช้วิจารณญาณก่อนการวิพากษ์วิจารณ์
น.ส.ทิพานัน กล่าวว่า หลังมีเอกสารดังกล่าวเผยแพร่ในโซเชียล อาจทำให้สังคมสับสนว่าจะเป็นคำวินิจฉัยของศาล จึงต้องขอชี้แจงว่า หากศาลต้องการข้อมูลหรือคำชี้แจงของท่านมีชัย ฤชุพันธุ์ อดีตประธานคณะกรรมการร่างรัฐธรรมนูญ ก็จะเป็นไปในฐานะพยาน ตามกระบวนพิจารณาของศาล โดยศาลรัฐธรรมนูญได้อาศัยอำนาจตามพรป. ว่าด้วยวิธีพิจารณาคดีของศาลรัฐธรรมนูญ 2561 มาตรา 27 ที่กำหนดให้การพิจารณาคดีของศาลรัฐธรรมนูญใช้ระบบไต่สวน ศาลมีอำนาจค้นหาความจริง การพิจารณาของศาลต้องเป็นไปโดยรวดเร็ว และในการปฏิบัติหน้าที่ ศาลมีอำนาจเรียกเอกสารหรือหลักฐานที่เกี่ยวข้องเพื่อประโยชน์แห่งการพิจารณาคดีได้ ซึ่งคำชี้แจงหรือหลักฐานของบุคคลที่ส่งมายังศาล เป็นเพียงข้อมูลส่วนหนึ่งที่อยู่ในกระบวนการพิจารณา ยังไม่ใช่คำวินิจฉัยของศาลรัฐธรรมนูญตามมาตรา 72 และ 73 ของพรป. นี้
น.ส.ทิพานัน กล่าวต่อว่า ขณะนี้ยังอยู่ในกระบวนการพิจารณาของศาลรัฐธรรมนูญ ทุกขั้นตอนของกระบวนพิจารณามีการกำหนดวิธีการไว้ชัดเจนเป็นไปตามบทบัญัติ พรป.ว่าด้วยวิธีพิจารณาคดีของศาลรัฐธรรมนูญ 2561 ดังนั้นหากมีการประชุมนัดพิเศษวันที่ 8 กันยายน 2565 นั้น ก็เพื่อที่จะอภิปรายคำชี้แจงและหลักฐานต่างๆ ว่าสิ้นข้อสงสัยเพียงพอที่จะวินิจฉัยได้แล้วหรือยัง หากยังไม่สิ้นข้อสงสัยก็ต้องแสวงหาหลักฐานและพยานเพิ่มเติมต่อไป ซึ่งทั้งหมดนี้เป็นไปตามมาตรา 58 พรป. ว่าด้วยวิธีพิจารณาคดีของศาลรัฐธรรมนูญ 2561 ที่บัญญัติว่า “หากศาลเห็นว่าคดีใดเป็นปัญหาข้อกฎหมาย หรือมีพยานหลักฐานเพียงพอที่จะพิจารณาวินิจฉัยได้ ศาลอาจประชุมปรึกษาเพื่อพิจารณาและวินิจฉัยโดยไม่ทําการไต่สวนหรือยุติการไต่สวนก็ได้” และจากมาตรา 58 แม้หากศาลสิ้นสงสัยก็ยังไม่ได้ความว่าจะมีคำวินิจฉัยออกมาทันทีหลังนัดประชุมอภิปรายคำชี้แจงนั้น
“ดังนั้นขอให้ทุกฝ่ายระมัดระวังเป็นอย่างมากในการวิพากษ์วิจารณ์กระบวนการพิจารณาของศาลรัฐธรรมนูญ อยากให้ฝ่ายค้านที่เป็นคนเริ่มต้นยื่นคำร้องขอตีความที่แสดงให้เห็นว่าฝ่ายค้านเองก็เชื่อมั่นในกระบวนการพิจารณาของศาล รอฟังคำวินิจฉัยจากศาลรัฐธรรมนูญ ไม่ใช่ออกมาตีรวนกดดันศาลและให้สัมภาษณ์เพื่อทำสังคมสับสนรายวัน” น.ส.ทิพานัน กล่าว
วันศุกร์ที่ 21 ตุลาคม 2565
คำกล่าว พลเอก ประยุทธ์ จันทร์โอชา นายกรัฐมนตรี ในโอกาส “วันสังคมสงเคราะห์แห่งชาติและวันอาสาสมัครไทย ประจำปี 2565”
คำกล่าว พลเอก ประยุทธ์ จันทร์โอชา นายกรัฐมนตรี ในโอกาส “วันสังคมสงเคราะห์แห่งชาติและวันอาสาสมัครไทย ประจำปี 2565”
ท่านรัฐมนตรีว่าการกระทรวงการพัฒนาสังคมและความมั่นคงของมนุษย์
ผู้บริหารหน่วยงานภาครัฐ ภาคเอกชน ภาคประชาสังคม
ผู้ที่ได้รับรางวัล และผู้มีเกียรติทุกท่าน
เนื่องในโอกาส “วันสังคมสงเคราะห์แห่งชาติและวันอาสาสมัครไทย” วันที่ 21 ตุลาคม 2565
ซึ่งตรงกับวันคล้ายวันพระราชสมภพของสมเด็จพระศรีนครินทราบรมราชชนนี ผมรู้สึกยินดีและเป็นเกียรติอย่างยิ่งที่ได้ร่วมกับทุกท่าน องค์การ น้อมรำลึกในพระมหากรุณาธิคุณของสมเด็จพระศรีนครินทราบรมราชชนนี ที่ทรงปฏิบัติพระราชกรณียกิจด้านการสังคมสงเคราะห์นานัปการ ทั้งการพัฒนาสังคม สวัสดิการสังคม รวมถึงการส่งเสริมงานอาสาสมัคร ที่มีบทบาทในการช่วยเหลือและพัฒนาสังคมไทยตลอดมา
รัฐบาลให้ความสำคัญกับการพัฒนาคุณภาพชีวิตของประชาชน และมุ่งขับเคลื่อนการพัฒนา
ตามยุทธศาสตร์ชาติ ระยะ 20 ปี ด้วยการยกระดับหลักประกันทางสังคมที่ครอบคลุมและเหมาะสมกับคนทุกช่วงวัย ส่งเสริมให้ประชาชนเข้าถึงระบบการคุ้มครองทางสังคมที่มีคุณภาพอย่างทั่วถึง สนับสนุนการมีส่วนร่วมของทุกภาคส่วนในการเป็นอาสาสมัครเพื่อบำเพ็ญประโยชน์ในทุกมิติแก่ประชาชน สังคม และประเทศชาติ ทั้งในระดับบุคคล องค์กร และชุมชน โดยไม่ทิ้งใครไว้ข้างหลัง รวมทั้งสนับสนุนและเปิดโอกาสให้ประชาชนทั่วไปได้มีส่วนร่วมในการเป็นอาสาสมัคร เพื่อร่วมช่วยเหลือ บรรเทาความเดือดร้อนให้แก่ผู้ด้อยโอกาส กลุ่มผู้เปราะบาง และผู้อยู่ในสถานการณ์ยากลำบาก
ผมขอแสดงความยินดีกับทุกท่านที่ได้รับรางวัลเชิดชูเกียรติและประกาศเกียรติคุณ ประจำปี 2565 ในวันนี้ พร้อมทั้งขอชื่นชมอาสาสมัครทุกท่านที่ได้ปฏิบัติภารกิจด้านการสังคมสงเคราะห์ โดยได้อุทิศตนเพื่อส่วนรวม แสดงให้เห็นถึงความเสียสละ ความมุ่งมั่นตั้งใจที่จะพัฒนาและทำคุณประโยชน์ให้แก่สังคม และขอขอบคุณทุกภาคส่วนที่ร่วมมือสร้างความเข้มแข็งในการเสริมสร้างศักยภาพให้แก่อาสาสมัคร ให้มีองค์ความรู้ สามารถปฏิบัติงานด้านการจัดสวัสดิการสังคมอย่างมีประสิทธิภาพยิ่งขึ้น รวมถึงการสร้างเครือข่ายอาสาสมัครในระดับพื้นที่จะเป็นพื้นฐานและพลังสำคัญในการพัฒนาสังคม ให้ประชาชนเข้าถึงสวัสดิการทางสังคมได้อย่างสะดวก เพื่อนำไปสู่สังคมที่ยั่งยืนต่อไป
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ผู้ที่ได้รับรางวัล และผู้ปฏิบัติงานด้านสังคมสงเคราะห์ อาสาสมัคร ตลอดจนผู้ที่มีส่วนเกี่ยวข้องกับการปฏิบัติงานการพัฒนาสังคมและการจัดสวัสดิการสังคม พร้อมทั้งครอบครัว ประสบแต่ความสุข ความเจริญ มีสุขภาพพลานามัยที่แข็งแรง สมบูรณ์ เพื่อร่วมกันเป็นกำลังสำคัญในการพัฒนาสังคมและประเทศชาติให้มีความมั่นคงอย่างยั่งยืนตลอดไป
ขอบคุณครับ
วันจันทร์ที่ 5 กันยายน 2565
เริ่มแล้ววันนี้! เปิดลงทะเบียน “บัตรสวัสดิการแห่งรัฐ” รอบใหม่ (ทั้งคนเก่า - คนใหม่) ถึง 19 ต.ค. 65
.....
วันนี้ (5 ก.ย. 65) เป็นวันแรกที่ ก.คลัง เปิดระบบลงทะเบียน “โครงการลงทะเบียนเพื่อสวัสดิการแห่งรัฐ ปี 65” จนถึง 19 ต.ค. 65 ผ่าน 7 หน่วยงานรับลงทะเบียน หรือลงทะเบียนผ่าน https:// บัตรสวัสดิการแห่งรัฐ.mof.go.th หรือ https://welfare.mof.go.th โดยเป็นการลงทะเบียนที่เป็นผู้ที่ถือบัตรฯ เดิม และผู้ที่ไม่เคยมีบัตรฯ "ต้องลงทะเบียนใหม่”
.
สำหรับสิทธิประโยชน์ของผู้ถือบัตรสวัสดิการแห่งรัฐ จะได้รับ เช่น
• ค่าซื้อสินค้า 200 - 300 บาท
• ค่าเดินทางรถโดยสารสาธารณะ 500 บาท
• ส่วนลดแก๊สหุงต้ม 45 บาท (ต่อรอบ 3 เดือน) กรณีกลุ่มเปราะบางจะได้ส่วนลด 100 บาท (ต่อรอบ 3 เดือน)
• เงินช่วยค่าไฟฟ้า ไม่เกิน 315 บาทต่อครอบครัว (ตามที่จ่ายจริง)
• เงินช่วยค่าน้ำประปาไม่เกิน 100 บาทต่อครอบครัว (ตามที่จ่ายจริง)
• เงินช่วยค่าน้ำประปาไม่เกิน 100 บาทต่อครอบครัว (ตามที่จ่ายจริง)
• เงินพิเศษผู้พิการ 200 บาท
• ผู้ถือบัตรสวัสดิการแห่งรัฐที่เป็นพ่อค้าแม่ค้า หาบเร่แผงลอย ร้านค้าขนาดเล็กจะได้ส่วนลดก๊าซหุงต้มพีที (ปตท.) 100 บาท ที่ร้านจำหน่ายที่ร่วมรายการ
• เงินพิเศษผู้สูงอายุ 50 ถึง 100 บาทขึ้นอยู่กับเกณฑ์รายได้
.
ทั้งนี้ มติ ครม. (26 ก.ค. 65) อนุมัติโครงการเพิ่มกำลังซื้อให้แก่ผู้มี "บัตรสวัสดิการแห่งรัฐ" วงเงิน 5,336.8304 ล้านบาท เพื่อให้ประชาชนผู้มีรายได้น้อยและผู้ต้องการความช่วยเหลือพิเศษสามารถดำรงชีวิตอยู่ได้ในภาวะเศรษฐกิจที่ราคาสินค้าและค่าครองชีพที่ยังคงปรับสูงขึ้น
.
อ่านเพิ่มเติม คลิก
https://www.thaigov.go.th/news/contents/details/58769
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม! คุมนำเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทำศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กำหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
วันอังคารที่ 25 ตุลาคม 2565
ครม.ขยายเวลายกเว้นภาษีเงินได้บุคคลธรรมดา “วิสาหกิจชุมชน” อีก 3 ปี จนถึง 31 ธ.ค. 68
ครม.ขยายเวลายกเว้นภาษีเงินได้บุคคลธรรมดา “วิสาหกิจชุมชน” อีก 3 ปี จนถึง 31 ธ.ค. 68
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 ตุลาคม 2565 ว่า ครม.อนุมัติหลักการร่างกฎกระทรวงการคลัง ฉบับที่ .. พ.ศ. .... ออกตามความในประมวลรัษฎากรว่าด้วยการยกเว้นรัษฎากร ร่างกฎกระทรวงฉบับนี้ มีสาระสำคัญเป็นการขยายระยะเวลาการยกเว้นภาษีเงินได้บุคคลธรรมดา สำหรับวิสาหกิจชุมชนตามกฎหมายว่าด้วยการส่งเสริมวิสาหกิจชุมชน เฉพาะที่เป็นห้างหุ้นส่วนสามัญหรือคณะบุคคลที่ไม่ใช่นิติบุคคล ซึ่งมีเงินได้ปีละไม่เกิน 1.8 ล้านบาท ออกไปอีก 3 ปี โดยเป็นเงินได้พึ่งประเมินที่ได้รับตั้งแต่วันที่ 1 มกราคม 2566 ถึงวันที่ 31 ธันวาคม 2568 (จากเดิมที่สิ้นสุด 31 ธันวาคม 2565) เพื่อช่วยบรรเทาภาษีให้กับวิสาหกิจชุมชนที่จดทะเบียนกับกรมส่งเสริมการเกษตร อีกทั้งเป็นประโยชน์ต่อการประกอบกิจการของวิสาหกิจชุมชนให้เติบโตอย่างต่อเนื่องเป็นวิสาหกิจขนาดกลางและขนาดย่อมในอนาคต
นางสาวรัชดา กล่าวว่า มาตรการทางภาษีนี้ จะไม่ส่งผลให้ภาครัฐสูญเสียรายได้เพิ่มเติม เนื่องจากปัจจุบันวิสาหกิจชุมชนดังกล่าวได้รับการยกเว้นภาษีเงินได้อยู่แล้วตั้งแต่ปี 2551 แต่หากกำหนดให้มีการจัดเก็บภาษีเงินได้บุคคลธรรมดา จะทำให้ภาครัฐมีรายได้เพิ่มขึ้นประมาณ 3 ล้านบาทต่อปี สำหรับในปี 2564 ที่ผ่านมา มีวิสาหกิจชุมชนใช้สิทธิประโยชน์จากมาตรการภาษีนี้ จำนวน 1,350 ราย ยกเว้นภาษี 3.1 ล้านบาท จากเงินได้พึงประเมินรวม 582.3 ล้านบาท